

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpils

2020.gada 13.augustā **Nr.329**

(prot. Nr.32, 4.§)

Par atbalstu PIKC “Daugavpils Dizaina un mākslas vidusskolas „Saules skola”” projektam "Kompetences mūsdienu radošajām industrijām "

Pamatojoties uz likuma “Par pašvaldībām” 21.panta pirmās daļas 2.punktu, likuma „Par pašvaldības budžetiem” 30.pantu, Valsts Izglītības attīstības aģentūras 2020.gada 3.jūlija Erasmus+ programmas projekta pieteikuma Nr. 2020-1-LV01-KA102-077393 apstiprināšanas lēmumu Nr.8.-10.1/3647, Daugavpils pilsētas domes Izglītības un kultūras jautājumu komitejas 2020.gada 6.augusta atzinumu, Daugavpils pilsētas domes 2020.gada 6.augusta Finanšu komitejas atzinumu, atklāti balsojot: PAR – 13 (A.Broks, J.Dukšinskis, R.Eigims, A.Elksniņš, A.Gržibovskis, R.Joksts, I.Kokina, V.Kononovs, N.Kožanova, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj**:

1. Atbalstīt PIKC “Daugavpils Dizaina un mākslas vidusskolas „Saules skola”” dalību Eiropas Savienības Erasmus+ programmas pamatdarbības Nr.1 (KA1) Mācību mobilitāte skolu sektorā ar projektu "Kompetences mūsdienu radošajām industrijām"/ “Competences for modern creative industries” (akronīms DesignCode, projekta numurs Nr. 2020-1-LV01-KA102-077393).

2. Projekta īstenošanai nodrošināt priekšfinansējumu 2021.gadā **20 464 EUR** ( divdesmit tūkstoši četri simti sešdesmit trīs *eiro* un 00 *centi*) apmērā no pašvaldības budžeta līdzekļiem.

Pielikumā: Projekta "Kompetences mūsdienu radošajām industrijām"/ “Competences for

modern creative industries” (akronīms DesignCode, projekta numurs Nr. 2020-LV01-KA102-077393) apraksts.

Domes priekšsēdētājs *(personiskais paraksts)* I.Prelatovs

Pielikums

Daugavpils pilsētas domes

2020.gada 13.augusta

lēmumam Nr.329

**PIKC “Daugavpils Dizaina un mākslas vidusskolas „Saules skola”” projekta "Kompetences mūsdienu radošajām industrijām"/ “Competences for modern creative industries” (akronīms DesignCode, projekta numurs Nr. 2020-1-LV01-KA102-077393) apraksts**

|  |  |
| --- | --- |
| **Projekta pieteicējs (vadošais partneris):** | PIKC “Daugavpils Dizaina un mākslas vidusskolas „Saules skola”” |
| **Projekta ilgums:** | No 2020.gada 1.septembra līdz 2022.gada 28.februārim |
| **Projekta mērķis:** | Projekta galvenie mērķi ir:  - nodrošināt izglītojamo profesionālo prasmju atbilstību mūsdienu darba tirgus prasībām ES kontekstā;  - atbalstīt darba pieredzes / prakses pieredzes iegūšanu Eiropas uzņēmumu multinacionālajā vidē;  - atbalstīt personisko un profesionālo kompetenču attīstīšanu;  - atbalstīt audzēkņu sociālās integrācijas uzlabošanu. |
| **Projekta apraksts:** | Radoša uzņēmējdarbība būtu jāuztver kā veiksmīga ekonomiskās attīstības stratēģija. Ir noteikta kompetence, kas jaunajiem speciālistiem jāattīsta profesionālās apmācības laikā, lai veiksmīgi strādātu radošajās industrijās: radošums, proaktivitāte, komunikācija, spēja pielāgoties strauji augošajai videi, laika pārvaldības spēja. PIKC Daugavpils dizaina un mākslas vidusskolas "Saules skola" mērķis ir nodrošināt izglītojamo integrāciju multikulturālā vidē, viņu gatavību  radošajam darbam starptautiskajā tirgū, kā arī paaugstināt profesionālās dizaina un mākslas izglītības atpazīstamību. Projekts ir vērsts uz cilvēka kompetencēm, kuras ir uzskatītas par kritiskākajām veiksmīgas karjeras veidošanā mūsdienu radošajās industrijās. Motivētākie studenti no dažādām profesionālās izglītības programmām (apģērbu dizains, tekstila dizains, foto dizains, multimediju dizains, reklāmas dizains, interjera dizains un koka izstrādājumu dizains) gūs profesionālo pieredzi uzņēmumos vai iestādēs Itālijā, Spānijā un Bulgārijā.  48 izglītojamie 2 nedēļas pavadīs Eiropas radošajās institūcijās (individuālās fotostudijās, filmu veidošanas uzņēmumos, interjera un reklāmas dizainā birojos, modes darbnīcās, mākslas galerijās utt.), iegūstot vērtīgu pieredzi dažādos radošā produkta/pakalpojuma tapšanas posmos.  Mobilitātes pieredze veicinās izpratni par piederību Eiropas Savienībai, atbalstīs ES pilsoniskuma attīstību. |
| **Projekta izmaksas:** | 100% ES Erasmus+ programmas atbalsts  Projekta kopējais finansējums **102317,00** **EUR** *(viens simts divi tūkstoši trīs simti septiņpadsmi euro un nulle eirocenti)* apmērā  Daugavpils pilsētas domes priekšfinansējums 20% apmērā 2021.gadā **20463,40 EUR** *(divdesmit tūkstoši četri simti sešdesmit trīs eiro un 40 eirocenti)* apmērā, kas tiks atgriezts pēc projekta noslēguma un gala atskaites iesniegšanas 2022.gadā |
| **Projekta galvenās aktivitātes:** | 1. Dalībnieku atlase un sagatavošana mobilitātēm 2. Īstermiņa mobilitātes - mācību prakses 10 izglītojamajiem uzņēmumos Martina Franka ( Itālijā) 3. Īstermiņa mobilitātes - mācību prakses 20 izglītojamajiem uzņēmumos Barselonā (Spānijā) 4. Īstermiņa mobilitātes - mācību prakses 8 izglītojamajiem muzejos Sofijā (Bulgārijā) 5. Īstermiņa mobilitātes - mācību prakses 10 izglītojamajiem uzņēmumos Bergamo un Milānā ( Itālijā) 6. Projekta rezultātu izvērtēšana un mācību programmu pilnveidošana 7. Sabiedrības informēšana par projekta gaitām un rezultātiem |

Domes priekšsēdētājs *(personiskais paraksts)* I.Prelatovs